**Kriteriji odabira i način izračuna ocjene ponuda**

Kriterij za odabir ponude je ekonomski najpovoljnija ponuda.

**Kriterij - Cijena ponude (CP)**

|  |  |  |  |
| --- | --- | --- | --- |
| Redni broj | KRITERIJ | RELATIVNI PONDER | BROJ BODOVA |
| **Cijena** |
| 1. | Financijski kriterij (cijena)  | 80% | 80 |
| **Kvaliteta** |
| 2. | Nefinancijski kriterij (dodatna garancija)  | 20% | 20 |
|  | MAKSIMALNI BROJ BODOVA | 100% | 100 |

Ponuda s najniže ponuđenom cijenom dobiva 80 bodova, dok se ostale ponude boduju prema formuli:

CP= (Ymin )/Yp x 80

Yp – cijena iz promatrane ponude

Ymin – najniža cijena (iz ponude koja ima najmanju ponuđenu cijenu)

**Kriterij - Dodatna garancija (DG)**

Kako bi zadovoljio uvjete propisane tehničkom specifikacijom, Ponuditelj treba dostaviti uređaj s minimalnom osnovnom garancijom od jedne godine.

Kriterijem „dodatna garancija“ Ponuditelj osigurava produženje garancije nakon isteka perioda od jedne osnovne godine garancije. Osnovna garancija računa se od dana potpisa primopredajnog zapisnika o uredno izvršenoj isporuci. Dodatna garancija računa se od dana isteka osnovne garancije.

Naručitelj će prema bodovati ponude koje će ponuditi dodatnu garanciju prema sljedećem kriteriju:

|  |  |
| --- | --- |
| **Broj mjeseci dodatne garancije** | **Broj bodova** |
| 0-5 | 0 |
| 6-11 | 3,75 |
| 12-17 | 7,5 |
| 18-23 | 11,25 |
| 24-29 | 15 |
| 30-31 | 18,75 |
| 32 i više | 20 |

Ponuditelj u svrhu ocjenjivanja po ovom kriteriju dostavlja izjavu o podacima dodatnog kriterija – prilog IV.

Ukoliko ponuditelj ne dostavi izjavu o podacima dodatnog kriterija smatrat će se da je ponudio osnovnu garanciju od jedne godine (propisanu tehničkom specifikacijom) te njegova ponuda po ovom kriteriju neće biti bodovana.

Ekonomski najpovoljnija ponuda izračunava se prema sljedećem izrazu:

UOP = CP + DG

gdje je:

UOP – ukupna ocjena ponude

Ekonomski najpovoljnija ponuda je ona koja ima najveći broj bodova, tj. najveću ukupnu ocjenu ponude (UOP).